I. W. Hasselblatt

Ivar Wilhelm Hasselblatt (20. huhtikuuta 1864 Vaasa – 6. lokakuuta 1948 Vaasa) oli suomalainen asianajaja ja pormestari.

Hasselblattin vanhemmat olivat hovioikeuden asessori Robert Hasselblatt ja Hernila Erika Hällström. Hän pääsi ylioppilaaksi 1883 ja suoritti oikeustutkinnon 1887 sekä sai varatuomarin arvon 1890.

Hasselblatt toimi asianajajana 1888–1889 ja hän oli Vaasan pormestari 1899–1934.  Hasselblatt oli karkotettuna Siperiaan Taraan Tobolskin kuvernementissa 1914–1917. Hän sai laamannin arvonimen 1934.  

Ivar Hasselblatt oli naimisissa vuodesta 1889 Alma Emilia Chydeniuksen kanssa.

Teokset 
 Förvisad till Sibirien : minnesteckningar av I. W. Hasselblatt. Schildt, Borgå 1917 (suomeksi nimellä Siperiaan karkoitettuna : muistelmia. G. W. Edlund, Porvoo 1917)

Lähteet 
 
 Wikiaineisto : Kuka kukin oli 1961

Suomalaiset juristit
Vaasan pormestarit ja kaupunginjohtajat
Vuonna 1864 syntyneet
Vuonna 1948 kuolleet